Beatrice Wabudeya

Beatrice Mukaye Wabudeya likitar dabbobi ce 'yar Uganda kuma 'yar siyasa. Ita ce tsohuwar ministar kula da babban birnin Kampala (KCCA), a cikin majalisar ministocin Uganda, daga ranar 17 ga watan Maris 2011 har zuwa 27 ga watan Mayu 2011. Kafin haka, ta yi ministar fadar shugaban ƙasa , daga shekarun 2006 zuwa Mayu 2011. A cikin sauya shekar majalisar ministocin na ranar 27 ga watan Mayu 2011, Kabakumba Masiko ya maye gurbinta a ma'aikatar fadar shugaban ƙasa. Ta taɓa zama ‘yar majalisa (MP), mai wakiltar mazaɓar mata ta gundumar Sironko daga shekarun 2001 zuwa 2011.

 Tarihi da ilimi 
An haife ta a gundumar Sironko a ranar 12 ga watan Disamba, 1956. Beatrice Wabudeya ta kammala karatun digiri na farko na likitar dabbobi (BVM) daga Jami'ar Makerere a shekarar 1979. Ta ci gaba da samun digiri na biyu na Kimiyya (MSc), wacce ta kware a fannin Noma, kuma daga Jami'ar Makerere a shekarar 1996. 

 Ƙwarewa a fannin aiki 
Daga shekarun 1979 zuwa 1988, Beatrice Wabudeya ta yi aiki a matsayin jami'ar kula da dabbobi a gundumar Mbale. Daga shekarun 1988 zuwa 1993, ta yi aiki a matsayin babbar Jami'iyar kula da dabbobi na gundumar Mbale. Daga shekarun 1993 zuwa 1996, ta yi aiki a matsayin Babbar Jami'iyar Kayayyakin  Kayayyaki na gundumar Mbale. A shekarar 1996, ta shiga siyasa kuma ta tsaya takarar kujerar mata ta gundumar Mbale akan tikitin jam'iyyar National Resistance Movement. Ta ci wannan kujera kuma ta yi aiki har zuwa shekara ta 2001. 

Daga shekarun 1998 zuwa 1999 ta yi ministar harkokin jinsi da al'adu. A cikin shekarar 1999, ta yi aiki a matsayin Ƙaramar Ministar Lafiya (Kiwon Lafiya ta Farko), muƙamin da ta riƙe har zuwa shekara ta 2001. A shekara ta 2001, ta yi takara a matsayin wakiliyar mata na gundumar Sironko. Ta lashe wannan kujera, kuma an sake zaɓen a shekarar  2006. An naɗa ta ministar shugaban ƙasa a shekara ta 2006  tana yin wannan aiki har sai da aka sauke ta daga majalisar ministocin a watan Mayun 2011. Tsawon watanni biyu, daga ranar 17 ga watan Maris 2011  har zuwa 28 ga watan Mayu 2011, a lokaci guda ta yi aiki a matsayin Minista na Hukumar Babban Birnin Kampala. 

A baya ta taɓa zama ‘yar majalisar wakilai mai wakiltar mazaɓar mata ta gundumar Sironko. A cikin watan Maris 2011, ta yi takara da Nandala Mafabi na jam'iyyar siyasa ta Forum for Democratic Change (FDC) a "Budari County West" a gundumar Sironko.  Mafabi tayi nasara da hannu.  A shekarar 2014, an naɗa ta a matsayin shugabar kwamitin bayar da lambar yabo ta shugaban ƙasa  mai mutane takwas na shekaru biyar masu zuwa. 

 Sauran ayyuka 
Baya ga ayyukanta da aka zayyana a baya, tana kuma zama shugabar hukumar gudanarwar kamfanin na ƙasa , daga ranar 20 ga watan Maris 2014. 

 Duba kuma 

 Majalisar Uganda
 Majalisar ministocin Uganda
 Gundumar Sironko

 Manazarta 

Rukuni:Rayayyun mutane
Rukuni:Haifaffun 1956